**НЧ“Св. преп. Паисий Хилендарски-1997г.“–**

**гр. Асеновград**

**ОТЧЕТ**

**за дейността на читалището през 2023 г.**

 През изминалата 2023 година Народно читалище “Св. преп. Паисий Хилендарски – 1997г.“- Асеновград, се радваше на големи постижения и успехи. Получихме много признания, престижни награди и отличия от международни и национални конкурси, участвахме със своите школи и формации в редица общоградски тържества и изяви.

В социалните мрежи публикувахме материали за бележити българи – Паисий Хилендарски, Иван Вазов, Пейо Яворов, Ран Босилек, Петя Дубарова, Никола Вапцаров, Петко Славейков, Дора Габе, Йордан Йовков, Любен Каравелов и др.

Обогатихме и развихме още повече дейността на читалището ни.

**М. ЯНУАРИ**

 - На страниците на нашия читалищен вестник „Орфеева лира“ отбелязахме рождения ден на Дамян Дамянов, като публикувахме негово стихотворение. Почетен беше и Димчо Дебелянов с негово стихотворение и стихове написани за него от израелския поет с български корени Мони Папо. Така също и Маестро Димитър Вълчев със стихове на асеновградската поетеса Елена Славкова.

 - Празнувахме Бабинден с традиционни ритуали, стихове за съвременните баби и песните на Вокална формация за стари градски песни „Абел“.

 - Стартира съвместна дейност на Читалището ни с ПГ „Цар Иван Асен II“- гр. Асеновград.

 - Стартира нова партньорска изява на читалището ни с Национално движение за единство и партньорство в проекта „Изкуство без граници и възраст“.

**М. ФЕВРУАРИ**

 - На страниците на вестник „Орфеева лира“ отбелязахме 150 г. от обесването на В. Левски с две стихотворения посветени на Дякона.

 - На 14 февруари осъществихме съвместна изява на НЧ „Наука“ с. Крумово и НЧ „Св. преп. П. Хилендарски – 1997г.“ – поетичен разговор на тема „Създадени да обичаме“.

 - Осъществен бе самостоятелен рецитал на Виктория Стефанова, посветен на месеца на любовта, под надслов „Любовта е вечна“.

 - „На чаша вино и стари градски песни за любов“ – по повод месеца на любовта и виното се проведе самостоятелен концерт-спектакъл на Вокална формация за стари градски песни „Абел“.

**М. МАРТ**

 - Съвместно с телевизия ТВ САТ КОМ проведохме нашите традиционни „Мартенски поетични откровения“ под надслов „За теб, Българийо!“ – стихове и песни посветени на България по случай Трети март.

 - Почетохме със стихове на страниците на нашия вестник кончината на двама наши членове – Гинка Алексиева и Йордан Кожухаров- Почетен гражданин на Асеновград, както и паметта на асеновградската поетеса Катя Рускова- приятел на литературния ни клуб.

 - Публикувахме на страниците на в. „Орфеева лира“ поетичен диалог със стиховете на Николай Колев от новата му книга „Издигни се високо“ и римите на поетесата Елена Славкова – стихове породени като отговор на неговите стихове.

 - През месеца проведохме поетична среща-разговор в навечерието на християнския празник Благовещение под надслов „Блага вест, любов и обич“.

 - „Осмомартенски усмивки“ – заснехме и излъчихме в социалните мрежи изпълнения на хумористични стихотворения посветени на дамите.

 - Литературен поздрав към дамите по повод осми март, на страниците на вестник „Орфеева лира“ отправиха Стойне Иванов, Василка Димитрова, Калинка Трифонова, Златка Садразанова- членове на ЛК“Орфей“.

 - Излезе от печат 18 брой на в-к „Орфеева лира“.

**УЧАСТИЯ И НАГРАДИ В ПЕРИОДА ЯНУАРИ – МАРТ 2023г.**

 - Участие на Представителен фолклорен ансамбъл „Станимака“ към читалището ни в празничните тържества по случай Трети март по покана на Община Асеновград.

 - Златка Андонова – от Вокалния ни клас по поп и оперно пеене към читалището спечели Трето място в конкурса „С България в сърцето“-гр.Стара Загора

 - Стоян Павлов – от Школата ни по класическа китара - Трето място и грамота в национален конкурс „Път към славата“ - гр.София.

**М. АПРИЛ**

 - Осъществихме вечер под надслов „Жилав народ“, посветена на сатирата на Стойчо Стоев , по случай първи април.

 - „Когато цъфнат налъмите“ – по случай 100г. от рождението на Радой Ралин. Заснехме видеоклип , който бе излъчен в социалните мрежи.

 - Организирахме голям Великденски концерт на ПФА „Станимака“ и Вокален квартет „Славей“- гр. София, с диригент Светла Караджова на сцената на площада.

**М. МАЙ**

 - Осъществихме „Пролетен концерт“ с участието на ДГ „Асенова крепост“, на Сдружение „Детска песен – Надежда Хвойнева“ с р-л Златка Пандева, Школата по народно пеене към читалището ни с р-л Антония Макавеева, ТШ „Станимака“ с р-л Снежана Станкова и Детско театрално ателие към читалището, с р-л Изабела Шопова. Концертът бе част от Майските културни празници в Асеновград.

 - Осъществихме Празничен концерт на музикалните школи към читалището. Концертът също бе организиран в рамките на Майските културни празници на града ни.

 - Представители от ЛК „Орфей“ участваха в среща с поети от гр. Пловдив, включен в Майските културни празници на Асеновград.

 - Представихме на асеновградската публика „Любов сред пламъци“ – съвместен спектакъл на читалището ни с ученици от ПГ „Цар Иван Асен II“- Асеновград, сценарист Василка Дойчева.

 - Организирахме изложба - „Моето хоби – удоволствие и терапия“ на самодейни художници от града.

 - Чествахме 24 май и изпращане на абитуриенти в ПГ по ХВТ „Св. Димитрий Солунски“- гр. Асеновград, по покана на директора на училището. В празника се включи Младежката танцова школа „Станимака“ към читалището ни, с хореограф Снежана Станкова.

 - Осъществихме среща с наследници на бележити асеновградчни – Бако Динчо. Срещата бе организирана съвместно с Община Асеновград и бе част от Майските културни празници. Водещ на срещата бе г-жа Донка Налбантова- арт мениджър и преподавател в ПУ „Паисий Хилендарски“ – гр. Пловдив.

 - „Спомени и песни до старата чешма“ – реализирахме самостоятелен концерт на Вокална формация за стари градски песни „Абел“ с р-л Кристина Чолакова. Концертът също бе част от Майските културни празници на града ни.

**М. ЮНИ**

 - По повод Деня на детето поетесата Елена Славкова гостува на децата от село Тополово като ги запозна със своята книга „Шарено кълбо“ – детски стихове.

 - Осъществихме концерт на децата от класа по цигулка към читалището, с р-л Юлияна Караиванова.

 - Вокална формация „Абел“ участва във Фолклорния балкански шампионат в гр. Хисаря- „Евро фолк- Жива вода 2023г.“

 - Вокална формация „Абел“ участва в Национален фестивал на старата градска песен и шлагер „С песните на Ари“ в град Хасково, посветен на Аспарух Лешников.

 - ЛК „Орфей“ взе участие в Паисиевите дни с програма пред барелефа на книжовника.

 - „С гласа и спомените за Йордан Кожухаров“ – проведохме вечер организирана от ЛК „Орфей“, ръководството на читалището, както и със съдействието на Община Асеновград и Градска библиотека в памет на Почетния ни съгражданин и дългогодишен председател на ЛК“Орфей“ към нашето читалище.

 - „Грозното патенце“ –представен бе спектакъл на Детско театрално ателие към читалището, по повод Деня на детето.

 - Излезе от печат 19 брой на в-к „Орфеева лира“.

**УЧАСТИЯ И НАГРАДИ В ПЕРИОДА АПРИЛ – ЮНИ 2023г.**

 - Представителен фолклорен ансамбъл „Станимака“ защити своята титла „ПРЕДСТАВИТЕЛЕН“ пред Престижната асоциация на организаторите на фолклорни фестивали ЦИОФФ - България

 - Високо отличие, връчено от кмета на Общината д-р Христо Грудев,

 на Петя Дачева- секретар на читалището по случай 24 май. Наградата е за издигане просперитета на НЧ“Св. преп. Паисий Хилендарски- 1997г.“ и принос за развитието на културния живот в града.

 - Високо отличие за Снежана Станкова- хореограф в читалището, за цялостен принос в областта на културата и духовното развитие на Асеновград по случай 24 май от кмета на Общината д-р Христо Грудев.

 - Участие на секретаря Петя Дачева в голям читалищен форум в София – XXXVI Национален конгрес на Съюза на народните читалища.

 - Участие на писателя Николай Колев със стихове в списание „Нова асоциална поезия“ бр. 43 – май 2023г.

 - Сияна Пешева- член на ЛК“Орфей“ – бе удостоена с Второ място, сребърен медал и плакет от VIII Национален конкурс за изпълнение на революционна поезия ‚Оборище – факел на свободата 2023г. “ в село Оборище.

 - Елиана Христова от Школата по народно пеене – получи грамота за участие и диплом за отлично представяне на XXIII Детски музикално-фолклорен конкурс „Орфеево изворче“ гр. Стара Загора.

 - Стоян Павлов ,от школата по класическа китара– получи грамота от Кмета на Асеновград за достойно представяне в конкурси и фестивали.

 - Стоян Павлов –бе удостоен с Първо място в Международен фестивал „Българска душа на святата земя“ гр. Бат Ям – Израел в раздел „Инструментална музика – китара“.

 - Иляз Идризов, от школата по класическа китара – получи грамота от кмета на Асеновград за достойно представяне на конкурси и фестивали.

 - Иляз Идризов – бе удостоен с Второ място в Международен фестивал „Българска душа на святата земя“ гр. Бат Ям – Израел в раздел „Инструментална музика – китара“.

 - Елена Славкова – получи високо отличие- Първо място в раздел Литературно творчество - поезия на фестивала „Българска душа на святата земя“ – Израел.

 - Василка Дойчева – бе отличена с Второ място в раздел Литературно творчество - проза на фестивала „Българска душа на святата земя“ – Израел.

 - Участие на децата от Школата по поп и оперно пеене и Школата по народно пеене в големия концерт по случай Деня на Асеновград.

 - Участие на децата от Вокалния клас по поп и оперно пеене и децата от класа по народно пеене в празничната програма на Общината по случай Еньовден.

 - Златен медал за Вокална формация „Абел“ от Балканския шампионат по фолклор „Еврофолк – жива вода“ – гр. Хисаря.

 - Трета награда за Вокална формация „Абел“от Национален конкурс на старата градска песен „С песните на Ари“ – гр.Хасково.

 - Участие на Вокална формация „Абел“ на смесен концерт в село Белозем.

 - Моника Андонова от Вокалния клас по поп и оперно пеене извоюва Първо място в конкурса „Нови гласове, песни и изкуства“ гр.София.

 - Златка Андонова от Вокалния клас по поп и оперно пеене – Второ място в конкурса „Нови гласове, песни и изкуства“ гр.София.

**М. ЮЛИ**

 - Представихме сборника „Някой докосна душата ми – 2023г.“

 - ПФА „Станимака“ участва в престижен Международен фестивал в гр. Трабзон – Турция.

 - ВФ „Абел“ взе участие на празника на смокинята в с. Бачково.

 - Децата от класа по поп и оперно пеене с вокален педагог Любомира Петрова участваха с музикална програма при откриването на Лятната академия за деца в Градска библиотека.

 - Децата от вокална школа с р-л Любомира Петрова, както и Елиана Христова от школата по народно пеене с р-л Антония Макавеева взеха участие в XI-ти фолклорен фестивал по случай храмовия празник на Араповски манастир “Св. вмца Неделя“.

На 14-ти 15-ти и 16-ти юли 2023г. на Роженските поляни се проведе „Събор на народното творчество и животновъдство“ – Рожен - 2023г. Представителен фолклорен ансамбъл “Станимака“, с ръководител Снежана Станкова се представи с родопския смесен танц „Довечера ще дойда либе“- по автентичен фолклорен материал от с. Павелско. Музика Атанас Петков, хореография – Снежана Станкова и Надежда Батинкова. Ансамбълът бе удостоен с Второ място и награден с плакет и грамота.

**М. АВГУСТ**

 - Излезе от печат новата стихосбирка на Николай Колев, член на ЛК „Орфей“, озаглавена „Свободно падане“.

**М. СЕПТЕМВРИ**

 - Участие на ЛК“Орфей“ и нашите партньори от ПГ „Цар Иван Асен II“ и Яни Стойчев- от Младежкия ни литературен клуб в 65-тото издание на Яворови дни –гр. Поморие, под ръководството на Петя Дачева и Василка Дойчева.

 - Участие на ВФ „Абел“ на празника на село Яврово.

 - Участие на ВФ „Абел“ на празника на село Белозем.

 - Отбелязахме годишнината от смъртта на маестро Димитър Вълчев, роден в Асеновград, с две стихотворения от Елена Славкова, посветени на него и на сестра му проф. Лили Вълчева, на страниците на вестник „Орфеева лира“.

 - Поместихме на страниците на нашия вестник интервю с поетесата Калинка Трифонова по повод 30 год. от излизането от печат на първата ѝ стихосбирка.

 - Открихме новия литературен сезон с представянето на книгата „Клапанът на душата“ на пловдивската писателка Румяна Шопова.

 - Излезе от печат 20 брой на в-к „Орфеева лира“.

**УЧАСТИЯ И НАГРАДИ ПРЕЗ ПЕРИОДА ЮЛИ – СЕПТЕМВРИ 2023г.**

 - Второ място за Златка Андонова в категория „поп и джаз“ и Трето място за Моника Андонова, възпитанички на Вокалния клас по поп и оперно пеене, от престижен Международен онлайн фестивал.

 - Грамота за висок професионализъм на Любомира Петрова, р-л на Вокалния клас по поп и оперно пеене към читалището от Международен онлайн фестивал.

 - Първо място за Златка Андонова от V Международен онлайн конкурс „Аз уча музика“ гр. Варна.

 Второ място, плакет и грамота за ПФА „Станимака“ от „Събор на народното творчество и животновъдство“ – Рожен - 2023г.

-Ансамбалът ни участва в III- МФФ „Трабзон – Турция“ – 25 - 31.07.2023г., където достойно представи България и Асеновград в две концертни вечери.

 На фестивала присъстваха 18 състава от 15 страни, между които – Турция/с три състава- от Анкара, Анталия и Трабзон/, Грузия, Осетия, Полша, Молдова, Гърция, Македония, Косово, Босна, България, Иран, Палестина, Азербейджан, Русия.

Наградата за ансамбъла от фестивала бе плакет и сувенири от Трабзон. -Трето място за Екатерина Щерева, участничка от ПФА „Станимака“, в конкурс за красота и най-хубава носия от Международен фестивал в гр. Трабзон – Турция.

 -Грамоти за достойно представяне от участие на Младежкия ни литературен клуб в 65-тото издание на Яворови дни –гр. Поморие 2023г.

**М. ОКТОМВРИ**

 - Среща с поетесата Калинка Трифонова и отбелязване на 30 г. от издаването на първата ѝ стихосбирка.

 - Вокална формация „Абел“ участваше на конкурси в Свиленград и Панагюрище.

 - За трета поредна година заедно със сдружение „ Станимашка фотографчийница“ усетихме вкуса на миналото в ретро фестивал „40-те години на миналия век“. Фестивалът се проведе в двора на читалището ни.

- Младежката ни танцова школа „Станимака“ взе участие с програма в тържествата, посветени на 84 г. от основаването на ПГ по ХВТ „Св. Димитрий Солунски“- Асеновград и по повод храмовия празник – 26 октомври.

**М. НОЕМВРИ**

По повод Деня на народните будители осъществихме следните изяви:

 - Музикален поздрав в социалните мрежи от малките славейчета Даная Димитрова и Елиана Христова от школата по народно пеене с р-л Антония Макавеева.

 - Участие на Златка и Моника Андонови от вокалния клас по поп и оперно пеене с вокален педагог Любомира Петрова в съвместна продукция – поздрав с ТВ САТ КОМ- Асеновград.

Поздрав по случай празника в същото предаване отправи със своите стихове и Виктория Стефанова- член на ЛК“Орфей“.

 - За пореден път представихме спектакъла „Любов сред пламъци“ пред младежка публика. Спектакълът е съвместна изява на партньорите ни от ПГ „Цар Иван Асен II“ и читалището.

**М. ДЕКЕМВРИ**

- Василка Дойчева- ръководител на ЛК“Орфей“ гостува в ОУ „Петко Каравелов“, с което даде старт на седмицата на четенето в паралелките от трети клас.

 - Деца от школата по класическа китара с р-л Весела Карастойчева осъществиха в образователен концерт, проведен в ДГ „Мир“- гр. Асеновград.

 - „Бъдни вечер в двора на читалището“ – организирахме традиционния Коледен празник на самодейните състави от читалището.

 - „Коледна стихия“ – осъществен бе концерт-спектакъл на децата от Детско театрално ателие и музикалните школи към читалището.

 - Към читалището функционира библиотека с 5696 тома книги. За 2023г.са раздадени общо 275 тома. Посетителите са общо 145.

 - Излезе от печат 21 брой на в-к „Орфеева лира“.

**УЧАСТИЯ И НАГРАДИ ПРЕЗ ПЕРИОДА ОКТОМВРИ – ДЕКЕМВРИ 2023г.**

 - По покана на община Асеновград децата от Вокалния клас по поп и оперно пеене участваха в концерт, посветен на началото на Коледните и новогодишни празници.

 - Участие на децата от Детско театрално ателие към читалището в тържество с интерпретация на „Коледна песен“ по Чарлс Дикенс.

 - Участие на ВФ „Абел“ на фестивал в Асеновград по проект „Изкуство без граници и възраст“.

 - Иванка Янкова- член на ЛК “Орфей“ получи приз -„Донка Пашкова“ за реализирана доброволческа инициатива на територията на Община Асеновград за 2023г.

 - Диплом и сребърен медал за ВФ „Абел“ от Седмото издание на Национален фестивал на Старата градска песен „Минаха години“ – гр. Свиленград.

 - Грамота и сребърен медал за дует „Златото на баба“ от същия фестивал.

 - Грамота и плакет за ВФ „Абел“ и дует „Златото на баба“ за отлично представяне от Шести национален фестивал на старата градска и шлагерна песен „Нежни спомени“ гр. Панагюрище.

 - Грамота и предметна награда за дамите от ВФ „Абел“ за най-стилно облекло от същия фестивал в гр. Панагюрище.

 - Втора награда за Василка Дойчева в раздел разказ на Национален литературен конкурс – 2023г. под надслов „145 г. от освобождението на България от турско робство“, организиран от Славянско дружество – гр.София.

 Изготвил отчета:

 Секретар: Петя Дачева